CELEX: C2007/283/41
Language: sl
Date: 2007-11-24 00:00:00
Title: Zadeva C-444/07: Predlog za sprejetje predhodne odločbe, ki ga je vložilo Sąd Rejonowy Gdańsk-Północ w Gdańsku 27. septembra 2007 – MG Probud Gdynia Sp. z o.o. w Gdyni proti Hauptzollamt Saarbrücken

24.11.2007   
            
            
               SL
            
            
               Uradni list Evropske unije
            
            
               C 283/23
            
         Predlog za sprejetje predhodne odločbe, ki ga je vložilo Sąd Rejonowy Gdańsk-Północ w Gdańsku 27. septembra 2007 – MG Probud Gdynia Sp. z o.o. w Gdyni proti Hauptzollamt Saarbrücken
   (Zadeva C-444/07)
   (2007/C 283/41)
   Jezik postopka: poljščina
   Predložitveno sodišče
   Sąd Rejonowy Gdańsk-Północ w Gdańsku
   Stranki v postopku v glavni stvari
   
      Tožeča stranka: MG Probud Gdynia Sp. z o.o. w Gdyni
   
      Tožena stranka: Hauptzollamt Saarbrücken
   Vprašanji za predhodno odločanje
   
               1)
            
            
               Ali so ob upoštevanju členov 3, 4, 16, 17 in 25 Uredbe Sveta (ES) št. 1346/2000 z dne 29. maja 2000 o postopkih v primeru insolventnosti (1), in sicer glede na pravila o mednarodni pristojnosti sodišča države, v kateri so bili uvedeni postopki, glede na pravo, ki se uporabi za te postopke, pogoje za priznanje ter posledice priznanja postopkov v primeru insolventnosti, v primeru, ko niso izpolnjeni pogoji za uporabo členov 5 in 10 te uredbe, upravni organi države članice upravičeni zaseči sredstva, ki se nahajajo na bančnem računu gospodarskega subjekta, potem, ko je bil v drugi državi članici uveden postopek v primeru insolventnosti glede tega premoženja (izvršitev tako imenovanega zasega premoženja), in tako ravnati v nasprotju z nacionalnim pravom države, v kateri so bili uvedeni postopki (člen 4 Uredbe št. 1346/2000)?
            
         
               2)
            
            
               Ali lahko glede na člen 25 Uredbe Sveta (ES) št. 1346/2000 z dne 29. maja 2000 o postopkih v primeru insolventnosti organi države članice, v kateri niso bili uvedeni sekundarni postopki v primeru insolventnosti in ki mora na podlagi člena 16 priznati postopke v primeru insolventnosti, na podlagi nacionalne zakonodaje zavrnejo priznanje odločb države, v kateri so bili uvedeni postopki na podlagi členov od 31 do 51 Bruseljske konvencije o sodni pristojnosti in izvrševanju sodnih odločb v civilnih in gospodarskih zadevah, sprejetih v zvezi z vodenjem in končanjem postopkov v primeru insolventnosti?
            
         
      (1)  UL L 160, str. 1.